stanford-oval/wikipedia huggingface dataset:
דפים לחקר השואה

| --- | --- |

 מו"ל:  אוניברסיטת חיפה 
 שפה:  עברית, אנגלית
 
דפים לחקר השואה הוא כתב עת מדעי דו-לשוני (עברית ואנגלית), לחקר תולדות השואה והשפעותיה שידוע החל משנת 2019 בשם The Journal of Holocaust Research.
עד לשנת 2018 הוא יצא לאור בהוצאת המכון לחקר תקופת השואה, המשותף לאוניברסיטת חיפה ובית לוחמי הגטאות, בתמיכת קרן משפחת דייוויד ופלה שאפל. כחלק מתהליך הגלובליזציה והדירוג של כתבי העת החל כתב העת לצאת בהוצאת Taylor & Francis והחל משנת 2019 שינה את שמו. נכון לשנת 2020 עורכי כתב העת הם מיכל אהרוני, סטפן איריג וגבריאל ד. רוזנפלד. כתב העת יוצא לאור מטעם מרכז ויס-לבנת לחקר השואה והוראתה באוניברסיטת חיפה, בשיתוף בית לוחמי הגטאות.
בין הכותבים בכתב העת נמנים חוקרים מרכזיים של תקופת השואה ולימודי ישראל, ביניהם: אריה כוכבי, יהודה באואר, יואב גלבר, חנה יבלונקה, איליה אלטמן, קטרין שטול, רבקה ברוט, אליעזר שורץ, מיכאיל טיאגלי, אביחי צור, בתיה שמעוני, פדריקו פינקלשטיין ודורון בר.
הערות שוליים

↑  דפים לחקר השואה, כרך 36, חיפה: אוניברסיטת חיפה, 2024, עמ' 2–3
רבי יוסי בן זמרה

| --- | --- |

קבר רבי יוסי בן זמרא, בכרם בן זמרה
 לידה:  המאה ה־2 ישראל 
 פטירה:  המאה ה־3 
 תקופת הפעילות:  תקופת המעבר בין התנאים לאמוראים – המאה ה־3 
 השתייכות:  תנאים 
 תלמידיו:  רבי יוחנן בר נפחא, רבי אלעזר בן פדת, לוי בר סיסי, רבי אבהו
 בני דורו:  רבי יהודה הנשיא
 
מצבת הקבר
רבי יוסי בן זמרא היה תנא וכהן. חי בתקופת המעבר בין התנאים לאמוראים.
ביוגרפיה

רבי יוסי בן זמרא היה ממשפחה מיוחסת ובתו נישאה לבנו של רבי יהודה הנשיא. יש אומרים שהיה צאצא של דוד המלך. מצד אביו היה כהן.
רוב מאמריו של רבי יוסי עוסקים באגדה ורובם נמסרו על ידי תלמידו רבי אלעזר בן פדת.
על מאמרו ה"סתום" (כלומר מאמר שאינו עולה בקנה אחד עם ההגיון הפשוט), בקשר עם אורך פסיעותיו של אברהם אבינו, כתב רבי חיים ויטאל מאמר שלם הנקרא "אגרת רבי חיים ויטאל".
מאמרים רבים שאמר רבי יוסי בן זמרא, או שנאמרו בשמו עוסקים באיסור לשון הרע, כגון מאמרו במסכת ערכין
אמר רבי יוחנן משום רבי יוסי בן זימרא מאי דכתיב (תהילים ק"כ) מה יתן לך ומה יוסיף לך לשון רמיה? אמר לו הקב"ה ללשון כל אבריו של אדם זקופים, ואתה מוטל, כל אבריו של אדם מבחוץ, ואתה מבפנים, ולא עוד, אלא שהקפתי לך שתי חומות, אחת של עצם ואחת של בשר.
הסבר: הלשון שהיא האבר האחראי על הדיבור, נבראה מוגנת בכמה וכמה הגנות, כדי שהדיבור לא יצא בקלות, ולאדם תהיה שהות לחשוב, טרם שהוא מוציא דבר פסול מפיו.
מושב כרם בן זמרה נקרא על שמו, מכיוון שעל פי המסורת הוא קבור בתחום המושב. כמו כן, על שמו קרויים נחל בן זמרה והר בן זמרה הסמוכים למושב.
נעמי רביע

| --- | --- |

 לידה:  1 באוגוסט 1976 (בת 48) רחובות, ישראל 
 מדינה:  ישראל ישראל
 
נעמי רביע (ליאון) (נולדה ב-1 באוגוסט 1976) היא שדרנית רדיו ישראלית, קריינית פרסומות, ומרצה לעריכה מוזיקלית ולקריינות בחוג לתקשורת באוניברסיטת אריאל.
ביוגרפיה

נולדה וגדלה ברחובות להוריה חיים ופרינסס. היא האחות הקטנה מבין שלושה. את לימודי היסודי למדה בבית ספר שז"ר ברחובות. בסוף בית הספר היסודי עברה עם משפחתה לארצות הברית. אך כעבור חצי שנה חזרו לישראל לרחובות. למדה בבית הספר התיכון ע"ש עמוס דה-שליט.
קריירה והשכלה > גלי צה"ל

רביע עשתה את שירותה הצבאי במחלקת הקריינים של גלי צה"ל, והמשיכה לעבוד בתחנה גם לאחר שחרורה. בין השאר שימשה כקריינית חדשות והגישה תוכניות שונות, בהן התוכנית "אשת חיל" עם רותי רוזן ורצועה ב"סופשבוע רגוע", וכן את התוכנית "אוטונומי" בגלגלצ.
בשנת 2005, במסגרת שיתוף פעולה בין גל"צ לעמותת 'גדולים מהחיים', ליוותה טיול של ילדים חולי סרטן ללונדון וליורו דיסני.
בסוף שנת 2006 מונתה רביע לתפקיד ראש מחלקת קריינים בגלי צה"ל, תפקיד אותו מילאה עד צאתה לחופשת לידה בשנת 2008. כמו כן הייתה חברה בוועדת הקבלה לקורס העיתונאים של התחנה.
ב-2013 החלה רביע להגיש את "קולה של אמא", אחת מתוכניות הדגל של התחנה. כ-3 שנים לאחר מכן, ב-2016, החלה להגיש לצד אביב לביא את התוכנית "יהיה בסדר". בין השנים 2018-2021 שידרה רביע בגלגלצ תוכנית קבועה שלה המשודרת בימי שישי בין השעות 06:00-09:00.
קריירה והשכלה > תפקידים נוספים

רביע כתבה טור שבועי בידיעות אחרונות, ושימשה כקריינית במסגרת שידורי הטלוויזיה החינוכית. כמו כן, קולה משמש גם את מערכות זימון התורים של ארבע קופות החולים.
מאז שנת 2015 קולה של רביע, לצד יגאל רביד, מלווה את טקס הדלקת המשואות המתקיים מדי שנה בהר הרצל.
רביע בעלת תואר ראשון בבלשנות אנגלית ולימודים ספרדיים ולטינו-אמריקאיים באוניברסיטה העברית.
חיים אישיים

רביע נשואה לאנתוני ליאון, מתכנת מחשבים, ולהם ארבעה ילדים. מתגוררים במזכרת בתיה.
בספטמבר 2022 חשפה רביע כי היא סובלת מפגיעה עצבית שגרמה לה לעיוורון חלקי. על פי האבחנה שקיבלה הפגיעה בשדה הראייה נגרמה מקברנומה, גוש מולד של כלי דם במוח שהסתבכו בתוך עצמם.
הערות שוליים

↑  רנן פריד‏, גל"צ - נעמי רביע ראש מחלקת קריינים, באתר וואלה, 19 באוקטובר 2006
↑  יעל ללום, נעמי תיזמנה חמש שנים, וואלה, 24 ביולי 2008
↑  ynet, דתי וחילונית: נעמי רביע ואנתוני ליאון, באתר ynet, 22 באוגוסט 2010
↑  עידו סלומון, חדשות 12, ‏כש"קולה של אימא" התחילה להתעוור: "עכשיו אני באמת לא רואה אף אחד ממטר", באתר ‏מאקו‏, 30 בספטמבר 2022
| --- | --- |
בקרת זהויות :  NLI: 987007418963705171  VIAF: 28154921236063590949   WorldCat (עם VIAF): 28154921236063590949
שרונה (מושב)
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  אריאל: כתב עת לידיעת ארץ ישראל - בתי-כנסת בגליל ובגולן, עמ' 60–63, ח' סרונה.
↑  המושבים והארגונים, ארגון גורדון, דבר, 28 בפברואר 1937
↑  תנועת המושבים והארגונים בתרצ"ז - בארגונים ובפלוגות, דבר, 1 באוקטובר 1937
↑  נגולה חרפת השממה מלב הגליל, דבר, 20 בנובמבר 1938
↑  משה גולדנצויג, לתחית שרונה הגלילית, דבר, 18 ביוני 1940
| --- | --- |
בקרת זהויות :  NLI: 987007592519905171 
שלט בכניסה למושב
פילסטר

| --- | --- |

פילסטר בעל כותרות משולבות
 מידע כללי
 תקופה:  אדריכלות יוון העתיקה ואדריכלות רומית
 סגנון אדריכלות קודם:  אדריכלות מצרים העתיקה
פילסטר (Pilaster, מכונה גם אומנה - עמוד לנוי),  הוא רכיב בניין אדריכלי דמוי עמוד הצמוד לקיר או יוצא ממנו. מקורו של אלמנט זה הוא באדריכלות יוון העתיקה אך שימושו היה נפוץ בעיקר בבנייה הרומית. השימוש בו נעשה כאשר יש צורך מבני בעמוד במקום בו עובר קיר, בדרך כלל לחיזוק הקיר עצמו, אך פעמים רבות הוא מודבק מסיבות אסתטיות או משיקולי הגדרת חלל. פילסטר מקנה לחזית המבנה מראה איתן ומפואר לעומת קיר חלק. הפילסטר מסייע לשמור על סימטריה, על הקומפוזיציה של חזית המבנה או לשמור על מקצב עמודים כלשהו יחד עם עמודים חופשיים.
פילסטרים יכולים להיות עגולים או חצי עגולים בדומה לרוב העמודים הקלאסיים אך לרוב הם מעוצבים בצורה של עמוד שטוח בצורה מלבנית, כתבליט של עמוד על הקיר. ההקפדה על פרופורציות (אנ') ועיטורים לפי הסדרים הקלאסיים נשמרת גם בעיצוב של פילסטרים.
בבניינים רבים שנבנו באיטליה בתקופת הרנסאנס נעשה שימוש בפילסטרים סביב דלתות כניסה, שערים וחלונות אשר מולם הוצבו עמודים במרחקים דומים. באופן זה התקבלה אכסדרה בין שתי השורות למרות שרק שורה אחת הייתה שורת עמודים אמיתית. בכניסות למבנים גדולים בסגנונות נאו קלאסיים שונים נקרא המעבר בין העמודים והפילסטרים אשר יצר מעין מרפסת כניסה - "פורטיקו" (Portico).
גלריה

פילסטר עץ פשוט סביב דלת
פילסטר ששרד מבזיליקה יוליה שבפורום רומנום
Puerta de la colegiata בלרמה, איטליה
נירה גל

| --- | --- |

 לידה:  31 באוקטובר 1948 (בת 75) תל-אביב, ישראל 
 שם לידה:  נירה גולדין
 מוקד פעילות:  ישראל 
 תקופת הפעילות:  מ-1956
 עיסוק:  זמרת, שחקנית, מורה לפיתוח קול
 סוגה:  מוזיקה ישראלית, זמר עברי, פופ
 שפה מועדפת:  עברית 
 חברת תקליטים:  הד ארצי, ישראדיסק, אחים ראובני
 בן או בת זוג:  יעקב בן-הרצל 
 www.niragal.com
 פרופיל ב-IMDb
 
נירה גל (נולדה ב-31 באוקטובר 1948) היא זמרת, שחקנית ומורה לפיתוח קול ישראלית.
ביוגרפיה > פיתוח קול

גל למדה כתשע שנים ענפי מוזיקה שונים אצל המוזיקאי אגון קרטן. את ההסמכה הראשונה ללמד פיתוח קול קיבלה ב-1977 ממורתה לולה שנצר. ב-1998, סמוך לפטירתה, "ציוותה" שנצר על גל להמשיך את דרכה והורישה לה את התפקיד. ב-2003 יצא הספר "קולי - זה אני: המדריך השלם לפיתוח קול", יצירתן המשותפת של גל ושנצר. הספר הפך לרב מכר ונלמד עד היום במוסדות אקדמיים רבים. ב-2010 הוציאה גל את הספר "צרידות", העוסק בצרידות ובפתרונות להבראת הקול. לימדה בתיכון לאמנויות ע"ש תלמה ילין ובמכללה לתקשורת בתל אביב, במגמה לקריינות רדיו וטלוויזיה. כיום מלמדת בבית הספר הגבוה לאמנויות הבמה בית צבי.
לגל בת אחת מנישואים קודמים. גל הייתה נשואה בשנית לשדרן יעקב בן-הרצל, עד למותו ב-2022.
דיסקוגרפיה

איפה המרכז, 1968 (במסגרת להקת פיקוד המרכז)
גבעת התחמושת, 1968 (תקליטון במסגרת להקת פיקוד המרכז)
עוד חוזר הניגון, 1975
זה הזמן, 1978
נירה גל בהופעה חיה - 58 שירי ארץ ישראל במחרוזת חלק א', 1993
לשיר ולרקוד עם נירה גל - 61 שירי פולקלור ארץ ישראל בהופעה חיה חלק ב', 1994
זבשכ"ם, 1996
לשיר ולרקוד עם נירה גל - חלק ג', 1998
עוד חוזר הניגון, - אלבום אוסף, 2014
ספרים ללימוד פיתוח קול

"קולי - זה אני: המדריך השלם לפיתוח קול", לולה שנצר ונירה גל, יוזמות הייליגר, 2003
"צרידות", נירה גל, דיונון, 2010
הערות שוליים

↑  נירה מהמכשפה, דבר, 14 באוגוסט 1970
הקהל אוהב את מירה'לה נירה גל - תגלית "המכשפה", דבר, 2 ביוני 1970
↑  ב. אריה, נירה גל ועירית דותן - מקום ראשון ושני בפסטיבל לשירי יידיש, דבר, 1 ביוני 1976
↑  נירה גל: "זה הזמן" שלי, מעריב, 14 בדצמבר 1978
נירה גל ב"צוותא", דבר, 10 ביולי 1977
| --- | --- |
בקרת זהויות :  NLI: 987007296819505171  ISNI: 0000 0000 6806 1599  VIAF: 97579200   WorldCat (עם VIAF): 97579200
מרק עדשים

| --- | --- |
מרק עדשים
 
 מאכלים
 סוג:  מרק 
 מרכיבים עיקריים:  עדשים, מים, תבלין 
 
מרק עדשים מצרי
מרק אזגולין טורקי מבורגול ועדשים אדומות
סוגי עדשים שונות
מרק גרמני עם נקניק דם
מרק עדשים הוא מרק שמרכיבו המרכזי הוא עדשים אדומות, ירוקות, צהובות או שחורות עם הקליפה או בלעדיה. המרק מוגש בדרך כלל חם ולרוב כולל מרכיבים מהצומח בלבד, אך עשוי לכלול גם רכיבי בשר. עדשים צהובות ואדומות קלופות נוטות להתפרק במרק ובכך להסמיכו. עדשים הם מוצר יסוד באירופה ובמזרח התיכון.
היסטוריה

בחפירות ארכאולוגיות במערת פרנצ'טי ביוון נמצאו עדשים מהתקופה הפלאוליתית והתקופה המזוליתית. במורייבת ותל אבו הוריירה בסוריה נמצאו עדשים מסוף התקופה המזוליתית ונמצאו גם ביריחו עדשים המתוארכות ל-8000 לפנה"ס. היוונים הקדמונים אהבו מרק עדשים כפי שתיאר אריסטופאנס: ”אתה, שמעז להעליב את מרק העדשים, המתוק מכל המעדנים.”
מרק עדשים מוזכר גם בתנ"ך: בפרק כ"ה בספר בראשית, עשו מוכר את בכורתו תמורת מרק עדשים אדומות ריחני שבושל בידי אחיו יעקב. במסורת היהודית מרק עדשים מוגש בעת ניחום אבלים, צורתה העגולה של העדשה מסמלת את מעגל החיים. על פי רש"י, מדובר היה ביום פטירתו של אברהם אבינו וכיוון שיש מנהג לבשל לאבלים בסעודת הבראה מאכלים עגולים המרמזים שגלגל חוזר בעולם, בישל יעקב עדשים אדומות עגולות.
ואריציות

מרכיבים נוספים שהמרק כולל לעיתים הם תפוחי אדמה, גזרים, עגבנייה, דלעת, גריסים, סלרי, בצל ופטרוזיליה. תיבול נפוץ הוא שום, עלי דפנה, כמון, שמן זית. את המרק נהוג לקשט בעשבי תיבול קצוצים, או חמאה, שמן זית, שמנת או יוגורט. אל המרק נהוג להוסיף לפני ההגשה קרוטונים או שקדי מרק. מרק עדשים הודי מכיל מגוון תבלינים ארומטיים. במזרח התיכון, נהוג לסחוט לימון משום שלימון מקנה טעם עוקצני שמקל את כבדות המרק.
במצרים, המרק נטחן לפני הגשתו ונאכל באופן מסורתי בחורף.
ערך תזונתי

המרק נחשב למרק מזין מאוד, כמקור לאספקת חלבון, סיבים תזונתיים, ברזל ואשלגן. היפוקרטס המליץ למטופליו על אכילת עדשים כתרופה למחלות כבד.
ראו גם

דאל
הערות שוליים

↑  "Did You Know: Food History - A Short History of Lentils". www.cliffordawright.com. אורכב מ-המקור ב-4 במרץ 2016. נבדק ב-10 בדצמבר 2018. {{cite web}}:  (עזרה)
↑  שבלי הלקט הל' אבלות
↑  Rabbi N. Daniel Korobkin (26 בנובמבר 2008). "Lentil Soup". Jewish Journal. נבדק ב-10 בדצמבר 2018. {{cite web}}:  (עזרה)
↑  רש"י, בראשית, כ"ה, ל'-ל"ד
↑  מנהגי אבלות - עמותת עמיתים
1 2  "Vegetarians in Paradise/Lentil History, Lentil Nutrition, Lentil Recipe". www.vegparadise.com. נבדק ב-10 בדצמבר 2018. {{cite web}}:  (עזרה)
↑  "Cook in the Moment: Egyptian Red Lentil Soup". נבדק ב-7 בדצמבר 2013. {{cite web}}:  (עזרה)
↑  Salem, Dahlia. "Egyptian Lentil Soup". נבדק ב-7 בדצמבר 2013. {{cite web}}:  (עזרה)
↑  Beans Food Facts, History, Information, Timelines (אורכב 26.01.2011 בארכיון Wayback Machine)
קייב ג'ונסון

קייב ג'ונסון (באנגלית: Cave Johnson;‏ 11 בינואר 1793 – 23 בנובמבר 1866) היה פוליטיקאי ועורך דין אמריקאי, שכיהן כחבר בית הנבחרים של ארצות הברית מטעם טנסי ובתפקיד המנהל הכללי של דואר ארצות הברית.
ביוגרפיה

קייב ג'ונסון נולד במחוז רוברטסון שבטנסי. בשנים 1813–1814 הוא שירת ברגימנט שלחם באינדיאנים שעליו פיקד אביו. הוא למד בקולג' קמברלנד שבטנסי (כיום אוניברסיטת נאשוויל), השתלם במשפטים וב-1814 התקבל ללשכת עורכי הדין והחל לעסוק במקצוע בעיר קלארקסוויל. ב-1817 מונה כתובע של מחוז מונטגומרי.
ג'ונסון נבחר לבית הנבחרים של ארצות הברית מטעם טנסי וכיהן בו בשנים 1829–1837. בתקופה זו הוא כיהן כיושב ראש הוועדה לתביעות קרקע פרטיות. ב-1836 לא עלה בידו להיבחר מחדש, אך שנתיים לאחר מכן הוא נבחר שוב וכיהן בבית הנבחרים בשנים 1839- 1845. בתקופת כהונתו השנייה הוא כיהן כיושב ראש הוועדה לעניינים צבאיים, הוועדה להוצאות על בנייני ציבור והוועדה לעיניני האינדיאנים.
בבחירות לנשיאות של 1844 הוא היה פעיל במסע הבחירות של ג'יימס פולק, הן בוועידת המפלגה הדמוקרטית והן בבחירות הכלליות. לאחר ניצחונו מינה אותו הנשיא פולק במרץ 1845 לתפקיד המנהל הכללי של דואר ארצות הברית, תפקיד בו הוא כיהן עד לתום נשיאותו של פולק במרץ 1849. ב-1847 העביר ג'ונסון את מחלקת הדואר מגביית דמי משלוח הדואר על ידי הנמענים לתשלום דמי הדואר על ידי השולחים. הוא עשה זאת על ידי הנהגת השימוש בבולי דואר לראשונה בארצות הברית. הוא גם הנהיג את השימוש בתיבות דואר באזורים העירוניים.
בשנים 1850–1851 הוא כיהן כשופט הפדרלי בסבב השביעי. בשנים 1854–1860 הוא היה נשיא בנק טנסי. ב-1860 הוא היה נציב ליישוב היחסים בין ארצות הברית לבין חברת השיט של פרגוואי. במהלך ממלחמת האזרחים הוא נבחר לסנאט המדינתי של טנסי, אך לא הותר לו להיכנס לתפקידו מאחר שהוא תמך בקונפדרציה.
קייב ג'ונסון נפטר בקלארקסוויל שבטנסי ב-23 בנובמבר 1866 ונטמן בבית הקברות גרינווד שבעיר.
שכטר (חברה)

| --- | --- |


 נתונים כלליים
 תקופת הפעילות:  1976–הווה (כ־48 שנים) 
 מיקום המטה:  לוס אנג'לס 
 ענפי תעשייה:  כלי נגינה 
 מוצרים עיקריים:  גיטרה חשמלית 
  
 www.schecterguitars.com
 
שכטר גיטרות (בקיצור "שכטר" ובאנגלית: "Schecter Guitar Research") היא חברת ייצור גיטרות, שנוסדה בקליפורניה בשנת 1976. החברה נוסדה על ידי דייוויד שכטר תחילה כחנות לטיפול ותיקון גיטרות, ובנוסף יצרה חלקי חילוף לגיטרות. כיום החברה מייצרת בעצמה גיטרות חשמליות, גיטרות בס וגיטרות אקוסטיות ונחשבת כיצרנית מובילה בתעשייה.
היסטוריה

שכטר החלה במקור כחנות קטנה לתיקון וטיפול בגיטרות ובנוסף יצרה חלקי חילוף לגיטרות, כגון: גופים, צווארים, מפתחות כיוון, גשרים פיקאפים ועוד. בשנת 1979 החלה החברה להציע גיטרות בייצור עצמי בפעם הראשונה, הגיטרות הללו היו יקרות וקשות להשגה ונמכרו ב-20 חנויות שונות בלבד ברחבי ארצות הברית.
ב-1983 החברה הגיעה לקצה גבול יכולת הייצור של מוצרים בהזמנה אישית ולא יכלה לעמוד בביקוש. באותה השנה נרכשה החברה על ידי קבוצת משקיעים מטקסס, המשקיעים העבירו את החברה לדאלאס שבטקסס, ושם יצרו גיטרות מחלקים מיובאים וגם מחלקים מקוריים של שכטר.
בשנת 1987 החברה נמכרה להיסטקה שיבויה, יזם יפני. שיבויה העביר בחזרה את החברה לקליפורניה, החברה חזרה לשיטת הייצור הקודמת, ושוב ניתן היה להשיג את הגיטרות הללו רק בחנויות בודדות. שיבויה הציע למייקל קירבולו (Ciravolo) להיות נשיא החברה ולנהל אותה. קירבולו רצה להפוך את החברה לנגישה לקהל הנגנים הצעירים, אך החברה יצרה גיטרות יקרות ובודדות בכל חודש ולכן הבין שכדי להשיג את מטרתו, הוא צריך לחולל שינוי בדימוי ובאופן המיתוג של החברה. כתוצאה מכך החל קירבולו לעבור לייצור המוני של גיטרות, במפעל בדרום קוריאה. עם תחילת הייצור בקוריאה, החלה החברה להציע מבחר גיטרות גדול יותר במחירים נמוכים יותר ובייצור המוני.
שיתוף פעולה עם זאק ויילד

בשנת 2016, נגן הגיטרה זאק ויילד (Ozzy Osbourne, Black Label Society, Zakk Sabbath), יחד עם שכטר, השיק את Wylde Audio. החברה Wylde Audio היא חברה בבעלות של זאק, והיא מציעה מגוון גיטרות שעוצבו על ידי ידיו. הגיטרות מיוצרות ומופצות על ידי שכטר.
שכטר בסצנת המטאל

כיום שכטר היא חברה מובילה בתעשיית הגיטרות בסצנת המטאל.
שכטר מפורסמת בזכות הגיטרות שלהם המכוונת לנגני המטאל והרוק הכבד, המציעות מפרטים המתאימים לכך: פיקאפים חמים, צווארים דקים בעלי גישה קלה לשריגים הגבוהים וצווארים בעלי 24 שריגים. החברה מציעה גיטרות בעלות 8–9 מיתרים במחיר נמוך, כאשר בדרך כלל יש לפנות לחברת גיטרות ולבצע הזמנה אישית (מה שהופך אותן ליקרות יותר).
שכטר צברה מוניטין גם באמצעות אמנים גדולים בסצנת המטאל אשר ניגנו על הגיטרות שלהם, כגון: סיניסטר גייטס (נגן גיטרה בלהקה Avenged Sevenfold) דן דונגן (נגן הגיטרה של הלהקה Disturbed) ועד לאחרונה גם ג'ף לומיס (נגן גיטרה בלהקה Arch Enemy).
אמנים בולטים

במהלך השנים שכטר שיתפה פעולה עם מספר אמנים גדולים, אשר ניגנו בגיטרות שלהם, בהם:
פרינס (Prince) אמן סולו - שכטר בנו את הגיטרות בעלות הצורות המיוחדות בהן היה מנגן פרינס. הפעם היחידה בה ניתן היה להשיג את אחד המודלים שלו הייתה בהופעה שלו, עבורה יצרו שכטר מספר גיטרות אשר נמכרו בהופעה. פרינס לא רצה שהחברה תייצר גיטרות נוספות, החברה עדיין מכבדת את רצונו ובעקבות זאת לא ניתן להשיג גיטרות זהות לאלה של פרינס מלבד הגיטרות שנמכרו בהופעה המסוימת.
בריאן האנר ג׳וניור, הידוע בכינוי הבמה סיניסטר גייטס (Synyster Gates) חבר בלהקה Avenged Sevenfold: לגייטס מספר גיטרות שעיצב יחד עם שכטר, את המודלים הנוכחיים שלו ניתן לקנות בחנויות המפיצות גיטרות של החברה, מלבד מודל ה-USA שלו, שאותו ניתן לרכוש בחנויות ספורות.
דן דונגן (Dan Donegan) חבר בלהקה Disturbed - דונגן עבר לשכטר לאחר שנתיים של שיתוף פעולה עם Washburn. בשנת 2009 שכטר הכריזו על גיטרת החתימה של דונגן בתערוכת המוזיקה נאם (Namm). מאז דונגן עבר מספר מודלים עם החברה, כעת שכטר מייצרים מודל אחד שנושא את שמו.
קית' מרואו (Keith Merrow) אמן סולו וחבר בלהקה Alluvial - מרואו הוא אמן העוסק במטאל שהתפרסם ביוטיוב דרך סרטונים בהם הוא בודק, מסביר, משווה ונותן את דעתו על ציוד הקשור בגיטרה חשמלית ועבודת סטודיו. הגיטרה הראשונה של מרואו עם החברה ראתה אור בשנת 2014 ובהמשך הוציא מודלים נוספים, הגיטרות של מרואו הן בין גיטרות החתימה הנמכרות והמצליחות ביותר של שכטר. מרואו אמן יוצא דופן משום שהתפרסם דרך יוטיוב ולא דרך תעשיית המוזיקה. הוא אחד מבין האמנים הספורים בעלי גיטרת חתימה שהתפרסמו בדרך זו.
ג׳ף לומיס - ג׳ף לומיס הוא בעל מספר דגמי גיטרות סופרסטראט חתימה, ג׳ף הוא הגיטריסט של להקת Nevermore.
הערות שוליים

↑  חברות הגיטרה הטובות ביותר לשנת 2018, ‏2/2/2018
↑  חברות הגיטרה הטובות ביותר למטאל, ‏22/2/2017
↑  גיטרות החתימה של שכטר הנמכרות ביותר בחנות thomann, ‏23/1/2019
זאק ויילד בהופעה.
סיניסטר גייטס מנגן בגיטרת החתימה שלו.
גיטרת ״Yellow Cloud" של פרינס.
דן דונגן מנגן בגיטרת החתימה שלו.
Huanghai Raytour

| --- | --- |

Huanghai Raytour
 מאפיינים כלליים
 יצרן:  SG Automotive (אנ') (שם רשמי: Liaoning Shuguang Automotive Group, Ltd על ידי חטיבת המכוניות "Huanghai Auto"
 שנות ייצור:  2016 - היום
 הרכבה:  הרפובליקה העממית של סין הרפובליקה העממית של סין
 סיווג:  מסחרית  מיניבוס
 מפרט טכני
 מנוע:  4 צילינדרים, 2.8 ליטר המפיק 150 כ"ס ב-3,200 סל"ד (מנוע טורבו דיזל)
 הילוכים:  תמסורת ידנית - 5 מהירויות
Huanghai Raytour הוא כלי רכב מסחרי מתוצרת יצרנית הרכבים הכבדים הסינית SG Automotive (אנ') (שם רשמי: Liaoning Shuguang Automotive Group, Ltd), על ידי חטיבת המכוניות "Huanghai Auto" אשר מיוצר החל משנת 2016.
תצורות

4 דלתות - מסחרית.
4 דלתות - מיניבוס.
מפרט טכני

העיצוב החיצוני של דגמי "Huanghai Raytour" מבוסס על עיצוב דגמי "פולקסווגן קראפטר" מתוצרת פולקסווגן הגרמנית.
מנועי טורבו דיזל.
מחיר היחידה עמד על 168,800-298,800 רנמינבי (שנת 2016, בסין).
תמונות

דגם "Huanghai Raytour"
דגם "Huanghai Raytour"
הערות שוליים

↑  דגמי "Huanghai Raytour"  autohome.com.cn/4162
↑  דגם "Huanghai Raytour" - מסחרית (בסינית) autohome.com.cn/news
↑  דגם "Huanghai Raytour" מיניבוס chinabuses.org/news/2015/0521/article
אבעבועות רוח

| --- | --- |

גופו של ילד חולה באבעבועות רוח
 תחום:  מחלות זיהומיות 
 גורם:  Human herpesvirus 3 
 תסמינים:  בועית, לימפדנופתיה, פאפולה, מקולה, erosion, low-grade fever, עייפות, כאב ראש, חום, גירוד 
 טיפול:  אציקלוביר  גנציקלוביר  תחמוצת האבץ 
 קישורים ומאגרי מידע
 InfoMed:  רוח/ אבעבועות רוח
 eMedicine:  article/1131785 
 DiseasesDB:  29118
 MeSH:  D002644
 MedlinePlus:  001592
 סיווגים
 ICD-10:  B01
 ICD-11:  1E90 
 
אבעבועות אצל תינוק
גב של גבר בוגר, כבן 30, עם אבעבועות רוח
אבעבועות רוח (באנגלית: Varicella, Chickenpox) היא מחלה נגיפית שכיחה ומידבקת הנחשבת כאחת ממחלות הילדות, אך בשנים האחרונות שכיחה גם בקרב מבוגרים, אצלם היא עלולה להיות מסוכנת במיוחד. גורם המחלה הוא נגיף ממשפחת נגיפי ההרפס הנקרא וריצלה זוסטר וירוס (Varicella Zoster Virus = VZV).
מהלך המחלה

תקופת הדגירה מההידבקות ועד להופעת הפריחה האופיינית היא 7–21 יום. כיומיים טרם הופעת הפריחה החולה עלול כבר להדביק דרך הפרשות הגוף. הפריחה מתבטאת בנגעים העוברים חמישה שלבים: הפריחה מתחילה כנגעים אדומים שטוחים (מקולות, Macula) בקוטר של מספר מילימטרים ההופכים בהמשך לנגעים המורמים מעט מן העור (פפולות, Papula). בהמשך נגעים אלה מתמלאים נוזל שקוף ונראים כשלפוחיות (וסיקולות, Vesicula), אחר כך הנוזל הופך מוגלתי (פוסטולות, Pustula) וזה השלב המדבק ביותר שכן השלפוחיות מכילות כמות גדולה של נגיפים. בסופו של התהליך השלפוחיות מתכסות בגלד ומתייבשות עד להיעלמותן (שלב הגלד, Crusta). בשלב זה הנגעים כבר אינם מדבקים.
לאורך שלבי המחלה החום בדרך כלל לא גבוה, והוא משתנה בהתאם למספר הנגעים (בילדים קטנים החום יכול להיות גבוה גם עם מספר נגעים קטן).
מהלך המחלה > סיבוכים אפשריים

זיהום חיידקי משני - חיידקי עור בעיקר מסוג סטרפטוקוקוס או סטפילוקוקוס חודרים דרך הנגעים הפתוחים ועלולים לגרום לזיהום בעור, לחדור לזרם הדם ולגרום לזיהום חיידקי חמור.
דלקת המוח והעוצבה (אנצפליטיס) - סיבוך נדיר, המתבטא בשינוי מצב ההכרה, שינויי התנהגות. לעיתים הפגיעה ממוקדת לצרבלום ותתבטא בהפרעה בשווי המשקל וקואורדינציה אטקסיה. האטקסיה יכולה להופיע בעקבות הימצאות נגיפים במוחון, אך תיתכן גם אטקסיה המופיעה לאחר החלמה מן המחלה החדה, והנובעת מתגובה של מערכת החיסון.
דלקת ריאות - יכולה להגרם מנגיף האבעבועות ואז תתבטא בפגיעה מפושטת בשתי הריאות (פנאומוניטיס) - מחלה קשה שמתאפיינת בקשיי נשימה וירידה בערכי החמצן בדם. תיתכן גם דלקת ריאות על רקע זיהום חיידקי משני.
דלקת כבד (הפטיטיס) - לרוב קלה ומתבטאת בעלייה זמנית של אנזימי הכבד.
לאחר ההחלמה מן המחלה נושאים בני האדם באופן רדום בגופם את נגיף הוריצלה זוסטר. הם אמנם מחוסנים מהידבקות חוזרת במחלת אבעבועות הרוח, אך נגיף זה עשוי, לפעמים לאחר שנים, לגרום להתפרצות מחלה הנקראת שלבקת חוגרת.
טיפול > טיפול תומך

הטיפול באבעבועות רוח הוא בעיקר טיפול תומך המתמקד בהפחתת הגרד, אך יש לו משמעות גדולה במניעת חדירת זיהום חיידקי משני, לשם כך חשוב להקפיד גם על גזיזת ציפורניים, שטיפת ידיים ורחצה תכופה של הגוף. תרופות אנטי-היסטמיניות כגון פניסטיל, לוראטאדין (לורסטין) או ציטרזין (היסטזין, זילרג'י) מדכאים את תחושת הגרד וחלקם זמינים ללא מרשם רופא. מריחת נוזל מרגיע על הנגעים כגון תחליב קלמין עשוי לעזור אך מצד שני בהיותו חומר לא סטרילי המכסה את הנגעים מן העין הוא עלול לעודד ובעת ובעונה אחת להסתיר זיהום משני של הנגעים. אמבט שמנים רפואיים מרגיעי גרד כגון בלנאום הרמל פלוס או תמיסות עמילן גם הן משככות את תחושת הגרד.
טיפול > תרופות אנטיויראליות

אציקלוביר היא תרופה אנטיויראלית היעילה לטיפול בזיהומים ממשפחת ההרפס. אציקלוביר מעכבת את התרבות הנגיף, מצמצמת את משך המחלה ומקטינה את הסיבוכים. התכשיר מומלץ במצבי מחלה קשים (כדוגמת דלקת מח), למבוגרים, מדוכאי המערכת החיסונית ונשים בשליש השלישי להריון. התרופה אינה מומלצת במקרה מחלה ללא סיבוכים מאחר שייתכנו תופעות לוואי כדוגמת פגיעה בתפקוד הכליות.
חיסון

החיסון כנגד אבעבועות רוח (Varilrix) הוא חיסון חי מוחלש. החיסון נמצא בשגרת החיסונים המומלצת בארצות הברית ובחלק מארצות אירופה. בישראל החיסון מומלץ על ידי איגוד רופאי הילדים, והחל מינואר 2009 ניתן דרך טיפת חלב כחלק מחיסון MMRV. החיסון ניתן לילדים מגיל שנה ומעלה. מומלצת מנת דחף של חיסון בגיל שש שנים.
החיסון נמצא יעיל במניעת סיבוכי אבעבועות רוח. במדינות בארצות הברית בהן הוכנס החיסון לשגרת החיסונים, נצפתה ירידה דרסטית בכמות האשפוזים על רקע המחלה, ולא תוארו מקרי מוות. עם זאת ידוע היום כי מתן מנה בודדת של חיסון לא מונע מחלה קלה, ואף תוארו התפרצויות של אבעבועות רוח (אם כי קלה) בילדים במעונות יום ובתי ספר.
מאחר שמדובר בחיסון חי- מוחלש הרי שהחיסון עצמו עלול לגרום למחלת אבעבועות קלה ביותר (נגעים ספורים על העור) כשבועיים לאחר מתן החיסון. החיסון אסור במתן למדוכאי מערכת החיסון מאחר שאצלם עלולה להתפתח מחלה קשה יותר.
ניסיון של 30 שנה ביפן ולמעלה מעשור בארצות הברית הוכיחו את יעילותו של החיסון לפרקי זמן ארוכים. עם זאת, בישראל הוחלט להמליץ על מנת דחף בגיל שש בעקבות הטענה הרווחת כי החיסון מגן רק למשך עשר שנים ועלול לגרום לעלייה בתמותת מבוגרים מהידבקות במחלה עקב החלשות הנוגדנים. טענה נוספת גורסת שקיים חשש שמתן חיסון רק לחלק מהאוכלוסייה מפחית את תפוצת המחלה במידה כזו שאנשים שלא חוסנו לא ייחשפו ויידבקו במחלה (אפקט העדר), ומתוך כך לא יפתחו חסינות כנגדה. אפשרות זו מעמידה אנשים שלא חוסנו ולא חלו בסיכון מוגבר לחלות בגיל המבוגר. סביר להניח שאדם שחלה בעבר במחלת אבעבועות רוח לא ידבק שוב באותה המחלה כי הוא מחוסן ממחלה זו לכל החיים, אך ידועים מקרים שאדם חלה במחלה מספר פעמים, כנראה בעקבות כשל במערכת החיסונית.
ארמון ורסאי

פסל בסגנון קלאסי בכניסה לגני הארמון
הטריאנון הגדול
אולם המראות
הטריאנון הקטן
גני ארמון ורסאי כפי שהם נראים מהארמון
הלוג'יה (המסדרון) המקשר בין שני חלקי הטריאנון הגדול
ההכרזה על הקמת האימפריה הגרמנית באולם המראות, 1871. אוטו פון ביסמרק בלבן
כפר המלכה - כפרה של מארי אנטואנט שנבנה ב-1783 בוורסאי
קפלת הארמון
פסל הנמצא ברחבת ארמון וורסאי. המוצב סמוך לשער הכניסה של האתר.
הפסל משולב בגדר המוזהבת הסובבת את הרחבה.
ארמון ורסאי (בצרפתית: Château de Versailles) היה ארמונם העיקרי של מלכי צרפת בשלהי המאה ה-17 ובמאה ה-18. נמצא בוורסאי שבצרפת.